**Elijan Tilije, predsjednica Predstavničkog doma Belgije**

Najprije bih željela da čestitam Crnoj Gori što je nedavno izabrala novu vladu, koju predvodi Premijer koji je istinski proevropski orijentisan i radujem se tome, jer Belgija već dugo vremena podržava sve napore koje Crna Gora čini kako bi napredovala na putu pristupanja EU i predstavlja primjer. Stalno govorimo da je Crna Gora predvodnik, odnosno zemlja koja je ispunila najviše kriterijuma koji se odnose na pristupanje Evropskoj uniji.

Sa uspostavljanjem proevropske vlade očekujemo da će se ritam dodatno ubrzati i bićemo i dalje uz Crnu Goru. Znamo da buduće zemlje članice EU takođe žele da ubrzaju proces, i sa druge strane Evropska komisija je spremna da isprati ubrzani ritam iz brojnih razloga.

Željela bih da pozdravim dosadašnje napore za pređeni put Crne Gore, budućeg člana velike evropske porodice, i da ohrabrim Premijera da nastavi da napreduje u tom smislu, u šta ne sumnjam nakon sastanka tokom kojeg je pokazana čvrsta volja za pozitivnu budućnost u Evropskoj uniji.